સામગ્રી: YouTube કન્ટેન્ટ પૂર્ણ, 1

આ નામ સંભળાય એટલે તરત જ યાદ આવે 'તારક મહેતા કા ઉલ્ટા ચશ્મા' સિરિયલની. એ સાથે જેઠાલાલ, દયાભાભી, બબીતાજી, ભીડે, સોઢીનું 'ગોકુલધામ' નજર સામે તરવરી ઉઠે. 

જુલાઈ, 2008થી શરૂ થયેલી આ સીટકોમ (પરિસ્થિતિ પર આધારિત કોમેડી) ગુજરાતી લેખક તારક મહેતાની કોલમ 'દુનિયાને ઊંધા ચશ્મા' પરથી બનાવવામાં આવી છે. 

બીબીસી સાથેની વાતચીતમાં મંદાર, ગુરુચરણ સિંઘ અને કવિકુમારે આ સિરિયલ વિશેના અને અંગત જિંદગીના અનુભવ શેર કર્યા હતા.

તમે આ વાંચ્યું કે નહીં?

ભીડેના નામે બિલ

માસ્ટ ભીડેનું પાત્ર ભજવતા મંદાર ચાંદવલકરે કહ્યું હતું, "હું પહેલાં મરાઠી થિયેટર કરતો હતો, પરંતુ આ સિરિયલે મને ઓળખ આપી છે, જે મારા માટે નવા નામકરણ જેવી છે. એટલું જ નહીં મને બીજી સોસાયટીઓમાંથી સેક્રેટરીની ઑફર પણ આવી ચૂકી છે."

માસ્ટર ભીડેના પાત્રનો પ્રભાવ પોતાના અંગત જીવન પર કેવી રીતે અસર કરે છે એવા સવાલના જવાબમાં હસતાં-હસતાં મંદારે કહ્યું હતું, "હાલમાં મારું વીજળીનું બીલ, ધોબીનું બીલ બધું ભીડેના નામથી જ આવે છે.

"જ્યારે કોઈ એવું પૂછે કે 'મંદારજી ક્યાં રહે છે?' તો લોકો કહે છે, 'કોણ મંદારજી?', પરંતુ કોઈ એવું પૂછે કે 'ભીડે' ક્યાં રહે છે, તો લોકો તાત્કાલિક મારા ઘરનો રસ્તો ચીંધી દે છે."

મંદાર ચાંદવલકર મિકૅનિકલ એન્જિનિયર હતા અને દુબઈમાં નોકરી કરતા હતા. 

"મારી અંદર થિયેટરનો કીડો પહેલેથી જ છે. મને ઍક્ટિંગ પ્રત્યે લગાવ હોવાથી ત્રણ વર્ષની દુબઈની નોકરી છોડીને સ્વદેશ પરત આવી ગયો. મને ખબર હતી કે મારી પાસે કંઈ નથી, પરંતુ હું મારા પેશનને ફોલો કરતો રહ્યો અને આખરે આ સિરિયલમાં કામ કરવા મળ્યું."

શું કહેવું છે બબીતાજીના મિ. ઐયરનું?

'તારક મહેતા કા ઊલ્ટા ચશ્મા' સિરિયલમાં બબીતાજીના મિસ્ટરનું પાત્ર ભજવતા ઐયર સિરિયલના તેમના મિત્ર રોશન સિંહ સોઢી સાથે અસલ જિંદગીમાં પણ ગાઢ મિત્રો હોય એ રીતે મસ્તી કરતા જોવા મળ્યા હતા.

અંગત જીવન વિશે વાત કરતાં 'મિસ્ટર ઐયરે' બીબીસીને કહ્યું હતું, "મારું સાચું નામ તનુજ મહાશબ્દે છે. હું દક્ષિણ ભારતીય નથી, પરંતુ મધ્યપ્રદેશના ઇન્દોર નજીક દેવાસ શહેરનો છું. હું ઍક્ટિંગ સિવાય મને લખવાનો પણ શોખ છે."

તનુજ મહાશબ્દેએ એવું પણ જણાવ્યું કે તેઓ ખૂબ જ ધાર્મિક વ્યક્તિ છે અને પૂજાપાઠમાં વિશ્વાસ રાખે છે.

બીબીસીની ટીમ સાથે પોતાનો અનુભવ શેર કરતાં તનુજે કહ્યું હતું, "આ સિરિયલના 2,500 એપિસોડ પૂર્ણ થયા છે. 

"અમે જ્યારે સેટ પર કામ માટે આવીએ છીએ, ત્યારે એવું...\nઅગાઉની સામગ્રીનો સારાંશ નીચે મુજબ કરી શકાય છે:
"કોઈ બાળક જન્મે ત્યારે તેનું નામ રાખવામાં આવે છે. મારી સાથે પણ 2008માં આવું થયું. 'તારક મહેતા કા ઊલ્ટા ચશ્મા'એ છેલ્લા દસ વર્ષથી મારી ઓળખ માસ્તર ભીડે તરીકે દુનિયા સમક્ષ ઊભી કરી છે," આ શબ્દો છે મંદાર ચાંદવલકર ઉર્ફે આત્મારામ તુકારામ ભીડેના.